යුක්රේනය, නේටෝ සාමාජිකයකු නොවන, නේටෝ සංවිධානය සමඟ සමීප සබඳතා පවත්වන, නේටෝ සාමාජිකත්වය අපේක්ෂාවෙන් සිටින රටකි.රුසියන් ජනාධිපති ව්ලැදිමීර් පුටින්ගේ අණ පරිදි මාස කීපයක පටන් රුසියන් සොල්දාදුවන් දස දහස් ගණනක් යුක්රේන රුසියා දේශසීමාවේ රැඳී සිටින්නේ යුක්රේනය නේටෝ සංවිධානය සමඟ කටයුතු කිරීම රුසියාවේ ආරක්ෂාවට තර්ජනයක් බව පෙන්වා දෙමිනි.ඇමෙරිකා ජනාධිපති ජෝ බයිඩන් අනතුරු ඇගවීම් කර ඇත්තේ, රුසියාව යුක්රේනය ආක්‍රමණය කිරීමට සූදානම් බවත්, එහෙයින් යුක්රේනයට සහාය පළ කිරීමක් ලෙස ජර්මනියට, රොමේනියාවට සහ පෝලන්තයට හමුදා යැවීම සිදු කරන බවත්ය.